Petition to a Prefect
Material: papyrus
Place: Arsinoites
Categories: Eingabe
Aurelius Melas an den Präfekten Aurelius Ammonius
Wiederherstellung einer Ehe
Raub der Schwiegertochter durch deren Vater wegen angeblichen Fehlens der Mitgift
lateinische Datierung
Entscheid
[Αὐρηλίωι] Ἀμμωνίωι τῶι διασημοτάτωι ἐπάρχωι Αἰγύπτου 
[παρὰ Αὐρηλί]ου Μέλανος Ἡρακλείδου ἀπὸ κώμης Θεαδελφίας τοῦ Ἀρσινοΐτου νομοῦ. τὰ παρανόμως καὶ ῥιψο
[κινδύνως ἐπ]ὶ τῶν τόπων τολμώμενα, ἡγεμὼν δέσποτα, ὑφʼ οὐδενὸς ἄλλου ἀνακόπτεται εἰ μὴ ὑπὸ 
[τῆς σῆς μισο]πονήρου ἀνδρίας. μνηστευσαμένου μου τοίνυν ἡμετέρῳ υἱῷ Ζωΐλῳ τὴν τῆς θείας μου 
......[ τος θ]υγατέρα Ταεῦν τοὔν[ο]μα ἐκ νηπίας ἡλικίας πρὸς γάμου κοινωνίαν, καὶ ἐν τῷ μετοξὺ τῆς 
[μητρὸς ]......τος τετελε[υτ]ηκυΐης καὶ τοῦ ἀνδρὸς αὐτῆς Σακαῶνος ἑτέρᾳ γυναικὶ κοινωνήσαν[το]ς 
[τοῦ βίου Κα]μουτίῳ τοὔνο[μα],  τὴν αὐτὴν παῖδα ἀπὸ τῆς τῆς μητρὸς τελευτῆς 
[ἐκηδόμην ἐν το]σούτῳ χρόνῳ [καθ]άπερ ἰδίας θυγατρός· καὶ ἵνα μὴ πολλὰ λέγω τοῦ γάμου, καλέσαν
[τός μου φίλο]υς τοὺς παῖδας [συ]νέ[ζ]ευξα καὶ τὰ εἰωθότα ἅπαντα ἀπεπλήρωσα. ὁ τοίνυν Σακαῶν, 
[ἐκ πιθανολογί]ας τῆς ἑαυτοῦ γυναικ[ὸ]ς Καμουτίου, βεβούληται τὸν γάμον ἐν συνχίσι ποιῆσαι, τὸν 
..........[ γ]εγενημένον, π[ρ]οφάσι ἕ[δν]ων, ὡς αὐτοῦ μὴ εἰληφότος· καὶ ἐκ τούτου ἁρπάξας τὴν κόρην 
[φυλάσσει παρʼ] αὐτῷ. ἐπὶ τ[οί]νυν ὁ [α]ὐτός μου υἱὸς Ζωΐλος σιτολόγος τυγχά[ν]ει, πανερήμου 
[οὔσης τῆς κώμ]ης οὐκ ὀλίγ[η]ν κατʼ ἔτος φορολογίαν τῷ ἱερωτάτῳ ταμείῳ εἰσφέρι, καὶ ἐκ τούτου 
[φοβούμενο]ς μὴ φυγῇ χ[ρή]σηται ἐκ τῆς γε[γ]ενημένης κατʼ αὐτοῦ πλεονεξίας μηδενμελ
..........το ἐπὶ τῶν τ[όπων], ἐνγράφως [ἐμα]ρτυράμην διʼ ὧν ἐπέδωκα βιβλ[ίω]ν τῷ τοῦ πάγου 
[πραιποσίτῳ Κ]αστορίωνι, ο[ὐ μὴ]ν ἀλλὰ καὶ δ[ημοσ]ίᾳ τὰ αὐτὰ ἐμαρτυράμην π[ρὸ]ς τὸ διὰ τῆς 
[τοῦ λογιστο]ῦ πίστεως μη[ν]υθῆναι τῇ σῇ ἀ[κα]ταφρονήτῳ ἀνδρίᾳ. μεσιτῶν δ[ὲ εἰ]ς τοῦτο γενομέ
[νων Ἀρσενίο]υ υἱοῦ Κάστ[ορος ἀ]πὸ κώμης Διον[υσ]ιάδος, καὶ Ἀπόλλωνος καὶ Ἀνοῦπ στρατιώτου 
.........[ ο]υ πρίκκιπος τῶν ἐκῖσε κάσ[τρ]ων, ἐφʼ ᾧτε αὐτ[ὸν] λαβεῖν παρʼ ἐμ[ο]ῦ ἀργυρίου τάλα[ν]
[τα ]......[ κα]ὶ τὴν παῖδα τ[ῷ ἀ]νδρὶ ἀποκατασ[τῆσ]αι πρὸς τὸν γά[μ]ον — καὶ νὴ τὸ σ[ὸν] ευμ...ι.... 
[τοῦτο ἐποίη]σα· δανισάμεν[ος] παρὰ τοῦ ἐκῖσ[ε] διακιμένου τριβ[ο]ύνου Ταξουμᾶ [ἀ]πεκατέ[σ]τησα τὸ 
[ἀργύριον παρ]όντων τῶν αὐτῶ[ν μ]αρτύρων, καθυπογράψαντος ἀντʼ ἐμοῦ τῷ δανίῳ τοῦ δεδηλωμένου 
[τοῦ δεδηλω]μένου Ἀρσενίου· ἐτήσαντος δʼ ἐμοῦ τὴν παῖδα εἰς ὑπέρθεσιν ἡμερῶν τὸ τοιοῦτο διέβαλλεν, 
[ἕως ὅτου ἡ π]ροθεσμία ἐξῆκεν — περιηχήθην δὲ ὡς τῆς Καμουτίου βουλομένης τὴν αὐτὴν γυναῖκα τοῦ 
[Ζωΐλου δοῦνα]ι πρὸς γάμου κοινωνίαν τῷ ἀδελφιδῇ ἑαυτῆς Σαρμάτῃ. εὐλαβῶς  ἐμοῦ ἔχοντος, μὴ ἐκ τού
[του πρόφασις] ἐφόδου συμβῇ καὶ τ[ὸ]ν περὶ ψυχῆς ἀγῶ[ν]α ὁπότερον μέρος ἐκδέξηται, διὰ τοῦτο ἐδέησέν με 
[περὶ τούτου ][ἀν]ανεγκῖν εἰς τὴν σὴν γνῶσιν, ἀξιῶν προστάξε σαι διὰ ἱερᾶς σου ὑπογραφῆς προνοίᾳ οὗ ἐὰν δοκι
[μάσῃ σου τὸ ]μεγαλῖον ἐπαναγκασ[θ]ῆναι τὸν Σακαῶνα τὴν τοῦ υἱοῦ γαμετὴν ἀποκαταστῆσαι ἢ δηλονότι ἥκιν 
[αὐτὸν] [εἰς τὸ] σὸν ἄχραντον δικα[σ]τήριον καὶ διὰ παντὸς τῇ τύχῃ σου εὐχ[α]ριστήσω. διευτύχει. 
 [Αὐρ Μέλας ][ἐ]πιδέδωκα. Αὐρήλιος Ὡ[ρί]ων ἔγραψα ὑπὲρ αὐτοῦ ἀ[γ]ραμάτου. 
 [d n Consta]ntino et Licinio Aug cos II, XVI Kal Septembres, Μεσορὴ κδ. 
[εἰ ἀρέσκεται] τῇ πρὸς τὸν ἄνδρα συμβιώσει ἡ παῖς, αὐτὸ τοῦτο φανερὸν γενέσθω παρὰ τῷ λο
[γιστῇ ἀκολούθ]ως τοῖς νόμοις. .